BG
C 311/16
Официален вестник на Европейския съюз
16.8.2022 г.
Основания и основни доводи Жалбоподателят изтъква четири основания в подкрепа на жалбата. 1.
В рамките на първото основание се посочва, че решението на Комисията, съобщено на жалбоподателя посредством писмо от 1 април 2022г., следва да се отмени.
Посредством писмо от 15 декември 2021 г. жалбоподателят отправя искане до Комисията.
В отговор на искането на жалбоподателя, отправено с горепосочено писмо, Комисията приема, че то е недопустимо.
Жалбоподателят счита, че решението на Комисията в това отношение е изначално погрешно, съставлява нарушение на правото на ЕС и на международното право в областта на околната среда и освен това съставлява нарушение на Договорите.
Жалбоподателят поддържа, че Комисията е нарушила задълженията си за предприемане на действия в съответствие с Договорите и с международното право, включително членове 3, 6 и 7 от Конвенцията за достъп до информация, публично участие в процеса на вземане на решения и достъп до правосъдие по въпроси на околната среда (Орхуската конвенция).
Освен това жалбоподателят твърди, че обжалваното решение на Комисията нарушава вторичното право на Европейския съюз, включително членове 9 и 10 от Регламент (EО) No 1367/2006 на Европейския парламент и на Съвета (2).
Жалбоподателят твърди също така, че решението на Комисията нарушава правото му на достъп до правосъдие съгласно Орхуската конвенция и изменения Регламент (EC) No 1367/2006. 2.
В рамките на второто основание се посочва, че е налице бездействие от страна на Комисията по смисъла на член 265 ДФЕС във връзка с националните планове в областта на енергетиката и климата, които са оценени, приети и публикувани от Комисията, включително, по-специално, оспорваният шведски Национален план в областта на енергетиката и климата.
Бездействието на Комисията представлява нарушение на задълженията ѝ съгласно Договорите и международното право, включително членове 3, 6 и 7 от Орхуската конвенция.
По-нататък жалбоподателят твърди, че бездействието на Комисията нарушава вторичното право на Съюза, включително и по-специално, членове 9 и 10 от изменения Регламент (ЕО) No 1367/2006. 3.
В рамките на третото основание се твърди, че невъзможността на Комисията да осигури пълното съответствие на шведския Национален план в областта на енергетиката и климата с Орхуската конвенция означава, че този план е, и през релевантния период е бил оценен, приет и публикуван при очевидно нарушаване на правото на Съюза и на международното право и съответно е незаконосъобразен. 4.
В рамките на четвъртото основание се твърди, че Регламент (ЕС) 2018/1999 не привежда в изпълнение разпоредбите на Орхуската конвенция, включително на член 7 от нея, и съответно не е в съответствие с правото на Съюза и с международното право в областта на околната среда.
В допълнение или при условията на евентуалност жалбоподателят твърди, че Регламент (ЕС) 2018/1999 нарушава Договорите.
В съответствие с това жалбоподателят посочва, че Регламент (ЕС) 2018/1999 следва да бъде обявен за незаконосъобразен.
(1)
(2)
Регламент (ЕС) 2018/1999 на Европейския парламент и на Съвета от 11 декември 2018 г. относно управлението на Енергийния съюз и на действията в областта на климата, за изменение на регламенти (ЕО) No 663/2009 и (ЕО) No 715/2009 на Европейския парламент и на Съвета, директиви 94/22/ЕО, 98/70/ЕО, 2009/31/ЕО, 2009/73/ЕО, 2010/31/ЕС, 2012/27/ЕС и 2013/30/ЕС на Европейския парламент и на Съвета, директиви 2009/119/ЕО и (ЕС) 2015/652 на Съвета и за отмяна на Регламент (ЕС) No 525/2013 на Европейския парламент и на Съвета (OВ L 328, 2018 г., стр. 1).
Регламент (ЕО) No 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (OВ L 356, 2021 г., стр. 1).
Жалба, подадена на 17 юни 2022 г. — Ryanair/Европейска комисия (Дело T-366/22) (2022/C 311/19) Език на производството: английски Страни Жалбоподател: Ryanair DAC (Суордс, Ирландия) (представители: E. Vahida, S. Rating и I.-G. Metaxas-Maranghidis, lawyers) Ответник: Европейска комисия